05/09/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución pola que se aproba a concesión definitiva de subvencións correspondentes ao Programa de incentivos ao mantemento do cadro de persoal de pequenas, medianas empresas e microempresas (PEL-PEMES/MANTEMENTO 2018)

ANUNCIO SERVIZO DE PROMOCIÓN ECONÓMICA, TURISMO E EMPREGO Resolución número 2018/29540 de concesión definitiva de subvencións correspondentes ao programa 2018000000567/2018: Programa de incentivos ao mantemento do cadro de persoal de pequenas, medianas empresas e microempresas (PEL-PEMES. MANTEMENTO 2018) RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA DE INCENTIVOS AO MANTEMENTO DO CADRO DE PERSOAL DE PEQUENAS, MEDIANAS EMPRESAS E MICROEMPRESAS (PEL-PEMES/MANTEMENTO 2018) Don VALENTÍN GONZÁLEZ FORMOSO, Presidente da Deputación Provincial da Coruña, ANTECEDENTES: Primeiro. –Mediante Resolución de Presidencia, número 5515 de 08/02/2018, publicada no BOP número 32 do 15/02/2018, aprobáronse as bases reguladoras do Programa de incentivos ao mantemento do cadro de persoal de pequenas e medianas empresas e microempresas (PEL-PEMES/MANTEMENTO 2018). Segundo. –A convocatoria foi publicada no BOP n.º 40, do 27 de febreiro de 2018, e o prazo de presentación de solicitudes rematou o 06/04/2018, ás 14.00 horas. A totalidade das solicitudes propostas para concesión referidas neste informe foron presentadas dentro do prazo establecido na convocatoria e cumpren cos requisitos establecidos nela. Terceiro. –Non se fixa unha orde de prelación entre as solicitudes presentadas que reúnen os requisitos establecidos xa que o crédito consignado na convocatoria é suficiente para atender ao número de solicitudes unha vez finalizado o prazo de presentación, segundo o artigo 19.2 da Lei 9/2007, do 13 de xuño, de subvencións de Galicia e a base 9. Valoración das solicitudes das bases reguladoras do Programa de incentivos ao mantemento do cadro de pequenas, medianas empresas e microempresas. Cuarto. –A totalidade das solicitudes propostas para concesión con cargo a esta convocatoria considéranse correctas e axustadas aos termos e requisitos das bases do programa e as cantidades a asignar tamén se corresponden cos criterios de asignación das bases. Quinto. –Na partida orzamentaria 0510/24100/479 do orzamento xeral desta Deputación para o exercicio 2018 existe consignación orzamentaria para facer fronte á concesión das subvencións propostas. Vistos o informe do Servizo de Promoción Económica, Turismo e Emprego e o informe do Servizo de Fiscalización. RESOLVO: 1.º.–Denegar a concesión das subvencións ás entidades que figuran no Anexo 1, polos motivos que se indican.2.º.–Aprobar a concesión das subvencións ás entidades que se relacionan no Anexo 2, polos importes que se indican.3.º.–Dispor o gasto das subvencións concedidas con cargo á seguinte aplicación orzamentaria: 0510/24100/479, fase A, referencia n.º22018003114, operación n.º220180022124, importe: 1.000.000,00 €. 4.º.–Dispor a minoración do documento contable A por un importe de 323.718,92 € derivado da economía xenerada neste programa para utilizar no Programa de incentivos á creación e ampliación do cadro de persoal de pequenas, medianas empresas e microempresas (PEL-PEMES Creación e Ampliación 2018) que está incluido na mesma aplicación orzamentaria.5.º.–Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. ANEXO 1.–Denegadas Número de solicitudes descartadas: 15 ANEXO 2.–Concedidas Número de solicitudes concedidas: 92. Total concedido: 676.281,08 €. A Coruña, 4 de setembro de 2018. O PRESIDENTE, O SECRETARIO, Valentín González Formoso José Luis Almau Supervía